pythainlp/thai_wikipedia_clean_20230101 huggingface dataset:
แบ่งออกได้เป็น 4 อันดับ (ดูในตาราง) ซึ่งก็แบ่งออกได้เป็นหลายวงศ์, หลายสกุล ขนาดแตกต่างหลากหลายไปตามสกุลและชนิด กระจายไปตามเขตอบอุ่นทั่วโลก เช่น วงศ์ปลากระเบนธง (Dasyatidae) รูปร่างค่อนข้างกลม จะงอยปากแหลม หางยาวคล้ายแส้ มีเงี่ยงแหลมคม ที่มีพิษบริเวณโคนหาง 1-2 ชิ้น ที่เมื่อหักไปแล้วสามารถงอกใหม่ได้, วงศ์ปลากระเบนนก (Myliobatidae) มีส่วนหัวโหนก ครีบด้านข้างแยกออกจากส่วนหัวเห็นได้ชัดเจน และครีบขยายออกด้านข้างเสมือนกับปีกของนก ปลายแหลม ใช้สำหรับว่ายน้ำในลักษณะโบกโบยเหมือนนกบินในทะเล ส่วนปลากระเบนไฟฟ้า พบเฉพาะในทะเล มีขนาดเล็ก มีรูปร่างต่างไปจากปลากระเบนจำพวกอื่น ๆ ที่โคนหางไม่มีเงี่ยง และสามารถผลิตไฟฟ้าเพื่อป้องกันตัวและล่าเหยื่อได้ด้วย
ปลากระเบน เป็นปลาที่มนุษย์ผูกพันมาตั้งแต่อดีต ด้วยการใช้เนื้อในการรับประทาน สามารถนำไปปรุงเป็นอาหารต่าง ๆ เช่น ผัดเผ็ด, ผัดขี้เมา หรือผัดฉ่า เช่นเดียวกับปลาฉลามได้ ในปลากระเบนบางวงศ์ เช่น วงศ์ปลากระเบนหางสั้น (Potamotrygonidae) มีลำตัวกลมเหมือนจานข้าวหรือแผ่นซีดี จะงอยปากไม่แหลม มีส่วนหางที่สั้น มีถิ่นกำเนิดเฉพาะในแม่น้ำของทวีปอเมริกาใต้ มีสีสันและลวดลายตามลำตัวสวยงาม และสามารถแพร่ขยายพันธุ์ในที่เลี้ยงได้ง่าย จึงนิยมเลี้ยงและเพาะขยายพันธุ์กันเป็นปลาสวยงาม
นอกจากนี้แล้ว ปลากระเบนส่วนมากจะมีเกล็ดเป็นตุ่มแข็งบริเวณกลางหลัง ซึ่งสามารถนำไปใช้ประโยชน์ต่าง ๆ เช่น ผลิตเป็นเครื่องหนัง เช่น กระเป๋า ได้ นอกจากนี้แล้วยังนำไปทำเป็นเครื่องประดับเช่น แหวน เป็นต้น
กระเบนหัวโต
กระเบนแม่น้ำโขง
กระเบนเสือดาว
จังหวัดคังว็อน (ประเทศเกาหลีเหนือ)
จังหวัดคังว็อน  เป็นจังหวัดเก่าแก่ของเกาหลีและเกาหลีเหนือ ซึ่งมีการแบ่งเป็นจังหวัดตั้งแต่สมัยราชวงศ์โชซ็อน เมื่อครั้งที่ญี่ปุ่นบุกเกาหลีก็เคยรุกรานที่พื้นที่แห่งนี้
วรัญญา วิจักษณบุญ
วรัญญา วิจักษณบุญ นักเทนนิสหญิงของไทย มีอันดับโลกสูงสุด ประเภทเดี่ยว อันดับ 716 เมื่อปี 2549 และประเภทคู่ อันดับ 641 เมื่อปี 2547
กะเพรา
กะเพรา  เป็นไม้ล้มลุก แตกกิ่งก้านสาขา สูง 60-120 เซนติเมตร นิยมนำใบมาประกอบอาหารคือ ผัดกะเพรา กะเพรามี 3 พันธุ์ คือ กะเพราแดง กะเพราขาว และ กะเพราลูกผสมระหว่างกะเพราแดงและกะเพราขาว
กะเพรามีชื่อสามัญอื่นอีกคือ
เป็นไม้พุ่มเตี้ยความสูงประมาณ 1-3 ฟุต ต้นค่อนข้างแข็ง แตกกิ่งก้านสาขามาก ก้านเป็นขน ก้านใบยาว รูปใบเรียว โคนใบรูดในลักษณะเรียวปลายมนรอบขอบใบเป็นหยัก พื้นใบด้านหน้าสีเขียว หรือแดงแก่กว่าด้านหลัง ซึ่งมีกระดูกใบนูนเห็นได้ชัด ดอกออกเป็นช่อตั้งขึ้นคล้ายฉัตร ออกบริเวณปลายยอดและปลายกิ่ง ดอกย่อยมีขนาดเล็ก รูปคล้ายระฆัง กลีบดอกมีทั้งชนิดสีขาวลายม่วงแดงและสีขาว เมล็ดอยู่ภายในกลีบ กลีบเลี้ยงสีม่วง ผลแห้งแล้วแตกออก เมื่อเมล็ดแก่สีดำ เมื่อนำไปแช่น้ำเปลือกหุ้มเมล็ดพองออกเป็นเมือก
สำหรับการนำเอากะเพราไปปรุงอาหารนั้น ส่วนมากมักจะนิยมนำไปปรุงในอาหารไทยหลากหลายเมนูซึ่งจะต้องเลือกเฉพาะส่วนใบเท่านั้น สำหรับความแตกต่างระหว่างกะเพราขาวและกะเพราแดงนั้นจะเป็นเรื่องของกลิ่นที่มีความแตกต่างกันอย่างเห็นได้ชัดว่ากะเพราแดงจะมีกลิ่นฉุนแรงกว่า เวลาประกอบอาหารแล้วจะหอมแรงกว่า ขึ้นอยู่ที่ความชอบของผู้ทำว่าชอบใช้ใบกะเพราแบบไหน
Sd card
อภิชาญ ปานเจริญ
" อภิชาญ ปานเจริญ "
เป็นอาจารย์ทางด้านภาษาบาลีสันสกฤต สังกัดภาควิชาภาษาไทยและภาษาตะวันออก คณะมนุษยศาสตร์ มหาวิทยาลัยรามคำแหง ซึ่งเปิดสาขาวิชาภาษาบาลีและสันสกฤตเป็นวิชาโทในคณะมนุษยศาสตร์ อาจารย์อภิชาญสำเร็จการศึกษาเปรียญธรรม ๗ ประโยค และศาสนศาสตรบัณฑิต(สังคมวิทยา)
จากมหาวิทยาลัยมหามกุฏราชวิทยาลัย ได้รับทุนมูลนิธิเอเซีย ผ่านมหามกุฏราชวิทยาลัยไปศึกษาต่อยังมหาวิทยาลัยสันสกฤต พาราณสี ประเทศอินเดีย(สาขาภาษาสันสกฤต] และมหาวิทยาลัย BHU(สาขาวรรณคดีสันสกฤต]
เป็นอาจารย์บรรยายวิชาภาษาบาลี ภาษาสันสกฤต วิชาลักษณะภาษาไทย วิชาภาษาต่างประเทศในภาษาไทย วิชาบาลีสันสกฤตในภาษาไทย และวิชาวรรณกรรมศาสนา
สุชิน ทองหยวก
สุชิน ทองหยวก อดีตพระมหาสุชิน สุชิโน วัดกันมาตุยาราม เกิดที่จังหวัดนครปฐม เป็นศิษย์สำคัญคนหนึ่งของอาจารย์สุชีพ ปุญญานุภาพ และอาจารย์เสถียร โพธินันทะ ที่มีความสามารถในด้านภาษาสันสกฤต เป็นผู้ที่รับผิดชอบในการสอนภาษาสันสกฤต​ ภาษาปรากฤต และประวัติวรรณ​คดีสันสกฤต​ให้แก่นักศึกษามหาวิทยาลัยมหามกุฏราชวิทยาลัยมาเป็นระยะเวลาไม่น้อยกว่า 20 ปี เคยมีบทบาทในการร่วมจัดทำ พจนานุกรมพุทธศาสนาจีน-สันสกฤต-อังกฤษ-ไทย ร่วมกับคณะสงฆ์จีนนิกายแห่งประเทศไทย วัดโพธิ์แมนคุณาราม และเป็นผู้แปลงานชิ้นสำคัญในโลกทางปรัชญาของฝ่ายมหายานได้คือหนังสือชื่อ The Central Philosophy of Buddhism (ในชื่อภาษาไทยคือ ปรัชญามาธยมิก) ซึ่งเป็นหนังสือที่ใช้อ่านศึกษาพุทธปรัชญาโดยเฉพาะปรัชญาของท่าน นาคารชุน อย่างกว้างขวางเป็นภาษาไทยได้สำเร็จ
ที่มหาวิทยาลัยพาราณสี อ.สุชิน ทองหยวกได้เป็นนักศึกษารุ่นไล่เลี่ยกันกับสมเด็จพระพุทธชินวงศ์ วัดมกุฏกษัตริยาราม เมื่อครั้งดำรงสมณศักดิ์ที่พระกิตติสารมุนี รวมถึง ดร.สุนทร ณ รังษี และ ดร.จำลอง สารพัดนึก ซึ่งนักศึกษารุ่นนั้นได้กลับมาเป็นนักวิชาการที่มีชื่อเสียงหลายท่าน
หลังกลับจากอินเดีย แรกเริ่ม อ.สุชิน ทองหยวกได้ตั้งใจสมัครเป็นอาจารย์ด้านภาษาบาลีและสันสกฤตที่คณะอักษรศาสตร์ มหาวิทยาลัยศิลปากร วิทยาเขตพระราชวังสนามจันทร์ แต่เนื่องจากได้หนังสือตอบรับเข้าทำงานงานที่รัฐวิสาหกิจ การรถไฟแห่งประเทศไทยก่อน จึงได้ทำงานที่การรถไฟฯ ตลอดมาจนกระทั่งเกษียณอายุ จากนั้นจึงได้มาทำงานวิชาการด้านพระพุทธศาสนาที่มูลนิธิมหามกุฏราชวิทยาลัย และเป็นอาจารย์พิเศษบรรยายนักศึกษาสาขาภาษาบาลีและสันสกฤต ซึ่งเป็นสาขาท่านที่มีความชำนาญ จนถึงปัจจุบัน
วันสันติภาพไทย
วันสันติภาพไทย คือ วันที่ 16 สิงหาคม ของทุกปี ซึ่งเป็นวันที่ระลึกถึงการสิ้นสุดสงครามโลกครั้งที่ 2 ซึ่งในวันที่ 16 สิงหาคม พ.ศ. 2488 ประเทศไทยโดยนายปรีดี พนมยงค์ หัวหน้าขบวนการเสรีไทย ในฐานะผู้สำเร็จราชการแทนพระองค์ในรัชกาลที่ 8 ได้ออกประกาศสันติภาพในพระปรมาภิไธยพระบาทสมเด็จพระเจ้าอยู่หัวอานันทมหิดล ให้การประกาศสงครามต่อสหรัฐอเมริกาและบริเตนใหญ่เมื่อวันที่ 25 มกราคม พ.ศ. 2485 เป็นโมฆะ เนื่องจากเป็นการกระทำอันขัดต่อเจตจำนงของประชาชนและขัดต่อรัฐธรรมนูญ ซึ่งประชาชนชาวไทยทั้งในและนอกประเทศได้ร่วมกันแสดงเจตจำนงไม่ยอมรับคำประกาศดังกล่าวด้วยการจัดตั้งขบวนการเสรีไทยช่วยเหลือฝ่ายสัมพันธมิตรในการต่อสู้กับกองทัพญี่ปุ่นที่ยึดครองประเทศไทยอยู่ในระหว่างสงคราม (ตั้งแต่วันที่ 8 ธันวาคม พ.ศ. 2484) โดยที่ประเทศไทยประกาศว่าจะร่วมมือเต็มที่ทุกทางกับสหประชาชาติในการสถาปนาเสถียรภาพในโลกนี้ ประกาศสันติภาพนี้มีนายทวี บุณยเกตุ รัฐมนตรี เป็นผู้ลงนามรับสนองพระบรมราชโองการ
เพื่อเป็นการรำลึกถึงเหตุการณ์ดังกล่าว มหาวิทยาลัยธรรมศาสตร์ จึงตั้งชื่อถนนภายในศูนย์ท่าพระจันทร์ ที่เชื่อมระหว่างประตูถนนพระอาทิตย์กับประตูท่าพระจันทร์และผ่านหน้าตึกโดมว่า ถนน 16 สิงหาคม
โรงเรียนนายทหารมหาดเล็ก
สวนเสรีไทย
สวนเสรีไทย หรือชื่อเดิมว่า สวนน้ำบึงกุ่ม เป็นสวนสาธารณะระดับย่าน ตั้งอยู่ที่ หมู่บ้านสหกรณ์ ซอยเสรีไทย 57 ถนนเสรีไทย เขตบึงกุ่ม กรุงเทพมหานคร มีพื้นที่ทั้งสิ้นประมาณ 350 ไร่ มีจุดที่น่าสนใจหลายแห่ง ได้แก่
เดิม “ บึงกุ่ม” หรือ “ บึงตาทอง” เป็นบึงสาธารณะเก่าแก่ขนาดใหญ่ที่ถูกรุกล้ำจนมีสภาพตื้นเขิน ในปี พ.ศ. 2528 เริ่มมีการปรับปรุงและพัฒนาบึงกุ่มตามโครงการพระราชดำริของพระบาทสมเด็จพระเจ้าอยู่หัว ในการจัดหาพื้นที่เก็บกักน้ำเพื่อแก้ปัญหาน้ำท่วมกรุงเทพฯ (โครงการแก้มลิง) ให้เป็นบึงรับน้ำจนสามารถรองรับน้ำได้ถึง 1.5 ล้านลูกบาศก์เมตร พร้อมประตูระบายน้ำเพื่อควบคุมระดับน้ำ และระบายสู่คลองบึงกุ่ม ต่อเนื่องสู่คลองแสนแสบต่อไป
ต่อมาได้มีการพัฒนาขยายพื้นที่ สร้างเป็นสวนสาธารณะ และสวนป่าตามโครงการสวนป่า กทม. เฉลิมพระเกียรติในวโรกาสที่พระบาทสมเด็จพระเจ้าอยู่หัว ทรงครองสิริราชสมบัติครบ 50 ปี (พระราชพิธีกาญจนาภิเษก พ.ศ. 2539) ในชื่อว่า "สวนน้ำบึงกุ่ม"
ในปี พ.ศ. 2538 สมาชิกขบวนการเสรีไทย ได้ขอสถานที่ส่วนหนึ่งของสวนน้ำบึงกุ่มจัดเป็น “ลานเสรีไทย” และมีพิธีเปิดลานเสรีไทยเมื่อวันที่ 2 กันยายน พ.ศ. 2538 ต่อมาคุณดุษฎี พนมยงค์ ซึ่งเป็นทายาทของหัวหน้าขบวนการเสรีไทย พร้อมคณะ ได้เสนอให้เปลี่ยนชื่อ สวนน้ำบึงกุ่มเป็น “สวนเสรีไทย” เพื่อเป็นอนุสรณ์สถานแก่ขบวนการเสรีไทย และมีพิธีเปิดอย่างเป็นทางการเมื่อวันที่ 16 สิงหาคม พ.ศ. 2540 ซึ่งตรง กับวันครบรอบ 52 ปีแห่งการสิ้นสุดสงครามโลกครั้งที่ 2
ในเดือนสิงหาคม พ.ศ. 2542 กรุงเทพมหานครร่วมกับคณะกรรมการโครงการฉลองครบรอบ 100 ปีชาตกาล นายปรีดี พนมยงค์ รัฐบุรุษอาวุโส ได้ร่วมจัดงาน "วันสันติภาพไทย" เพื่อเป็นการรำลึกถึงการประกาศสันติภาพไทยในวาระครบรอบ 54 ปี และเป็นการประกาศเกียรติคุณแก่ขบวนการเสรีไทยที่ได้ทำคุณประโยชน์ต่อประเทศชาติ จึงมีการก่อสร้าง "อาคารเสรีไทยอนุสรณ์" โดยจำลองแบบมาจาก "ทำเนียบท่าช้าง" หรือบ้านเลขที่ 19 ถนนพระอาทิตย์ เขตพระนคร กทม. ซึ่งเคยเป็นที่พำนักของนายปรีดี พนมยงค์ ในขณะที่ดำรงตำแหน่งผู้สำเร็จราชการแทนพระองค์ในรัชกาลที่ 8 และหัวหน้าขบวนการเสรีไทย ทำเนียบท่าช้างจึงเป็นเสมือนกองบัญชาการของขบวนการเสรีไทยในสมัยสงครามโลกครั้งที่ 2 มีพิธีเปิด "อาคารเสรีไทยอนุสรณ์" เมื่อวันที่ 16 สิงหาคม พ.ศ. 2546
ภาพถ่ายภายในพื้นที่รอบสวนเสรีไทย
บางเขน อาจหมายถึง
ดอนเมือง อาจหมายถึง
รายชื่อผลงานของมอร์นิงมูซูเมะ
ผลงานของมอร์นิงมูซูเมะ ในบทความนี้แสดงข้อมูลเกี่ยวกับผลงานที่ได้รับการจัดจำหน่ายอย่างเป็นทางการแทบทั้งหมดของวงไอดอลเกิร์ลกรุ๊ป "มอร์นิงมูซูเมะ"
ลินเนียส
กระเพรา
มหาวิทยาลัยราชภัฏนครศรีธรรมราช
มหาวิทยาลัยราชภัฏนครศรีธรรมราช (; อักษรย่อ: มรภ.นศ.) หรือเรียกว่า ราชภัฏนครฯ เป็นมหาวิทยาลัยในกลุ่มมหาวิทยาลัยราชภัฏ ก่อตั้งในชื่อ "โรงเรียนฝึกหัดครูนครศรีธรรมราช" เมื่อวันที่ 9 มกราคม พ.ศ. 2500 ตั้งอยู่ที่ตำบลท่างิ้ว อำเภอเมืองนครศรีธรรมราช จังหวัดนครศรีธรรมราช
ปัจจุบันมหาวิทยาลัยราชภัฏนครศรีธรรมราชจัดการศึกษาครอบคลุมทางด้านสังคมศาสตร์และมนุษยศาสตร์ วิทยาศาสตร์และเทคโนโลยี ประกอบไปด้วย 5 คณะ 1 วิทยาลัย 1 สถาบัน จำนวนหลักสูตรทุกระดับจำนวนทั้งสิ้น 53 หลักสูตร เป็นระดับปริญญาตรี 43 หลักสูตร ประกาศนียบัตรบัณฑิต 1 หลักสูตร ปริญญาโท 8 หลักสูตร และปริญญาเอก 2 หลักสูตร นอกจากนี้มหาวิทยาลัยราชภัฏนครศรีธรรมราช เป็นอันดับที่ 69 ของประเทศไทย อันดับที่ 7050 ของโลก จาก Webometrics ในปี พ.ศ. 2561 อีกด้วย
โรงเรียนฝึกหัดครูนครศรีธรรมราช.
เมื่อปี พ.ศ. 2498 น้อม อุปรมัย สมาชิกสภาผู้แทนราษฎรจังหวัดนครศรีธรรมราช ได้ยื่นข้อเสนอต่อรัฐบาลให้จัดตั้งโรงเรียนฝึกหัดครูในภาค 8 (นครศรีธรรมราช) กระทั่ง โรงเรียนฝึกหัดครูนครศรีธรรมราช ได้ประกาศจัดตั้งเมื่อวันที่ 1 มกราคม พ.ศ. 2500 โดยอิทธิพลทางการเมืองเพราะได้ยุบโรงเรียนฝึกหัดครูตรัง ซึ่งย้ายครู อาจารย์ และทรัพย์สินมาสังกัดโรงเรียนฝึกหัดครูนครศรีธรรมราช และได้เปิดสอนระดับประกาศนียบัตรวิชาการศึกษา (ป.กศ.) โดยเปิดทำการสอนชั่วคราวที่ห้องสมุดประชาชนจัหวัดนครศรีธรรมราช (สนามหน้าเมือง) จังหวัดนครศรีธรรมราช เมื่ออาคารเรียน และหอนอนก่อสร้างแล้วเสร็จในปี พ.ศ. 2502 จึงเปิดสอนเป็นการถาวรบริเวณเชิงเขามหาชัย
การจัดตั้งโรงเรียนฝึกหัดครูขึ้นในจังหวัดนครศรีธรรมราชใน พ.ศ. 2500 มิใช่เป็นการจัดตั้งครั้งแรก เพราะก่อนหน้านี้ 52 ปี กล่าวคือ พ.ศ. 2448 ในรัชสมัยพระบาทสมเด็จพระจุลจอมเกล้าเจ้าอยู่หัว ได้มีการจัดตั้งโรงเรียนฝึกหัดครูเมืองนครศรีธรรมราชขึ้นมาก่อนแล้ว โดยใช้กุฏิของพระวัดท่าโพธิ์เป็นสถานที่เรียนมีนักเรียนฝึกหัดครูรุ่นแรก จำนวน 22 คน การจัดตั้งโรงเรียนฝึกหัดครูนครศรีธรรมราชขึ้นใน พ.ศ. 2500 เป็นการเจริญรอยตามนโยบายจัดการศึกษาของพระบาทสมเด็จพระจุลจอมเกล้าเจ้าอยู่หัว
วิทยาลัยครูนครศรีธรรมราช.
เมื่อ โรงเรียนฝึกหัดครูนครศรีธรรมราช เปิดสอนมาครบ 12 ปี กระทรวงศึกษาธิการ ได้ประกาศยกระดับฐานะเป็น วิทยาลัยครูนครศรีธรรมราช เมื่อวันที่ 13 กุมภาพันธ์ พ.ศ. 2512 และเปิดสอนถึงระดับประกาศนียบัตรวิชาการศึกษาชั้นสูง (ป.กศ.ชั้นสูง) โดยช่วงเวลาดังกล่าวกระทรวงศึกษาธิการ มีนโยบายเร่งรัดการผลิตครู จึงได้เปิดสอนภาคนอกเวลาแก่บุคคลภายนอกในหลักสูตร ป.กศ. และป.กศ.ชั้นสูงด้วยโครงการดังกล่าวดำเนินการเรื่อยมาและสิ้นสุดโครงการเมื่อ พ.ศ. 2519
พ.ศ. 2517 วิทยาลัยครูสังกัดกรมการฝึกหัดครูรวม 17 วิทยาลัย ได้เริ่มเปิดสอนหลักสูตรปริญญาตรีครุศาสตรบัณฑิต หลักสูตร 2 ปี ซึ่งรับผู้สำเร็จ ป.กศ.ชั้นสูง หรือสำเร็จประโยคครูมัธยม (พ.ม.) โดยวิทยาลัยครูนครศรีธรรมราชเป็น 1 ใน 17 ของวิทยาลัยครูที่เปิดสอนหลักสูตรปริญญาตรีดังกล่าว สำหรับในปีแรกเปิดสอนวิชาเอกวิทยาศาสตร์ทั่วไปเพียงวิชาเดียว และปีการศึกษา 2518 มีพระบรมราชโองการโปรดเกล้าฯให้ตราพระราชบัญญัติวิทยาลัยครู พุทธศักราช 2518 วิทยาลัยครูนครศรีธรรมราชจึงได้รับการยกฐานะเป็นวิทยาลัยครูตามพระราชบัญญัติดังกล่าว โดยมีหน้าที่ระบุไว้ในพระราชบัญญัติวิทยาลัยครู พุทธศักราช 2518 ดังนี้มาตรา 5 ให้วิทยาลัยครูเป็นสถาบันการศึกษาและการวิจัย มีวัตถุประสงค์ให้การศึกษา วิชาการ และผลิตครูถึงระดับปริญญาตรี ทำการวิจัย ส่งเสริมวิชาชีพและฐานะขวิทยองครูอาจารย์และเจ้าหน้าที่บริหารการศึกษา ทำนุบำรุงศิลปวัฒนธรรมและให้บริการทางวิชาการแก่สังคม
พ.ศ. 2527 วิทยาลัยครูนครศรีธรรมราชเป็นวิทยาลัยหนึ่งที่ได้รับการประกาศจากกระทรวงศึกษาธิการให้เป็นวิทยาลัยชุมชนในวิทยาลัยครูตามนโยบายของกระทรวงศึกษาธิการ ที่กระจายโอกาสทางการศึกษาระดับสูงออกสู่ประชาชน และเร่งรัดการจัดการศึกษา เพื่อพัฒนาและสร้างกำลังคนที่มีความรู้ความสามารถในสาขาวิชาชีพต่างๆ เพื่อการพัฒนาเศรษฐกิจและสังคมในท้องถิ่น วิทยาลัยครูนครศรีธรรมราชจึงเปิดสอนหลักสูตรประกาศนียบัตรเทคนิคการอาชีพ (ป.ทอ.) เนื่องจากพระราชบัญญัติวรที่กระจายโอกาสทางการศึกษาระดับสูงออกสู่ประชาชนและเร่งรัดการจัดการที่กระจายโอกาศ พุทธศักราช 2527 ได้กำหนดให้วิทยาลัยครูสามารถจัดการศึกษาสาขาวิชาการอื่นในระดับปริญญาตรีได้ตามความต้องการของท้องถิ่นนอกเหนือจากสาขาวิชาชีพครู จึงได้ปรับรายวิชาหลักสูตรของประกาศนียบัตรเทคนิคการอาชีพ (ป.ทอ.) เข้าเป็นหลักสูตรอนุปริญญาวิชาเอกพืชศาสตร์ และวิชาเอกก่อสร้าง
สถาบันราชภัฏนครศรีธรรมราช.
เมื่อ พ.ศ. 2538 ได้มีพระราชบัญญัติสถาบันราชภัฏ พุทธศักราช 2538 ซึ่งพระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯพระราชทาน เมื่อวันที่ 14 กุมภาพันธ์ พ.ศ. 2535 แล้ว วิทยาลัยครูนครศรีธรรมราช จึงได้รับการยกระดับฐานะเป็น สถาบันราชภัฏนครศรีธรรมราช ตามพระราชบัญญัติสถาบันราชภัฏ พุทธศักราช 2538 เป็นสถาบันอุดมศึกษาในกระทรวงศึกษาธิการ ทำหน้าที่พัฒนาท้องถิ่น มีวัตถุประสงค์คือให้การศึกษาวิชาการและวิชาชีพชั้นสูง เปิดสอนในระดับสูงกว่าปริญญาตรี และมีหน้าที่ทำการวิจัยให้บริการทางวิชาการแก่สังคม ปรับปรุงถ่ายทอดและพัฒนาเทคโนโลยีทำนุบำรุงศิลปวัฒนธรรม ผลิตครูและส่งเสริมวิทยฐานะครู
พ.ศ. 2538 สถาบันราชภัฏนครศรีธรรมราช ได้ทำหน้าที่กว้างไกลตามความเปลี่ยนแปลงของสังคม โดยเน้นการพัฒนาคุณภาพ และคุณวุฒิของคนในท้องถิ่นให้สูงขึ้นให้สามารถประกอบอาชีพอยู่ในสังคม หรืออยู่ในท้องถิ่นอย่างมีคุณภาพ สถาบันจึงมุ่งมั่นที่จะปฏิบัติตามปณิธานที่ว่าแต่งบ้านให้น่าอยู่ แต่งภูมิรู้ให้แตกฉานสืบสานวัฒนธรรมนำชุมชนพัฒนา และปรับแต่งบรรยากาศด้านกายภาพของสถาบันให้เป็นสถาบันอุดมศึกษาเพื่อพัฒนาท้องถิ่นอย่างแท้จริง
พ.ศ. 2542 สถาบันได้ดำเนินภารกิจต่างๆ ขยายขอบเขตมากขึ้น เนื่องจากเป็นช่วงเวลาที่ต้องเตรียมความพร้อมในด้านต่างๆ เพื่อก้าวไปสู่การเป็นมหาวิทยาลัยราชภัฏตามร่างพระราชบัญญัติที่กำลังอยู่ในระหว่างกระบวนการนิติบัญญัติ และการปฏิรูประบบราชการ กิจกรรมสำคัญ ได้แก่ การพัฒนาบุคลากร การปรับระบบงบประมาณ การพัฒนาประสิทธิภาพการบริหาร การเปิดสอนระดับปริญญาบัณฑิตศึกษา การร่วมสร้างความเข้มแข็งให้กับชุมชน การวิจัยทุกรูปแบบ และการประกันคุณภาพการศึกษา โดยสถาบันได้รับการตรวจเยี่ยมของคณะกรรมการประเมินคุณภาพภาย นอกจากสำนักงานคณะกรรมการรับรองมาตรฐาน และประเมินคุณภาพการศึกษา (สมศ.)
มหาวิทยาลัยราชภัฏนครศรีธรรมราช.
สถาบันราชภัฏนครศรีธรรมราช ได้รับการยกฐานะเมื่อวันที่ 9 มิถุนายน พ.ศ. 2547 โดยพระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้ตราพระราชบัญญัติมหาวิทยาลัยราชภัฏ พุทธศักราช 2547 โดยให้มหาวิทยาลัยราชภัฏแต่ละแห่งเป็นนิติบุคคล และเป็นส่วนราชการตามกฎหมายว่าด้วยวิธีงบประมาณในสังกัดสำนักงานคณะกรรมการการอุดมศึกษา ให้เรียกชื่อมหาวิทยาลัยราชภัฏตามชื่อของสถาบันราชภัฏเดิม สถาบันราชภัฏนครศรีธรรมราช จึงเปลี่ยนเป็น มหาวิทยาลัยราชภัฏนครศรีธรรมราช ตั้งแต่นั้นเป็นต้นมา โดยเปิดสอนใน 5 คณะ ได้แก่ คณะครุศาสตร์ คณะวิทยาศาสตร์และเทคโนโลยี คณะวิทยาการจัดการ คณะมนุษยศาสตร์และสังคมศาสตร์ และคณะเทคโนโลยีอุตสาหกรรม และเมื่อ พ.ศ. 2557 สภามหาวิทยาลัยราชภัฏนครศรีธรรมราชได้เห็นชอบให้จัดตั้ง
บัณฑิตวิทยาลัยเป็นหน่วยงานภายใน
พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯพระราชทานตราพระราชลัญจกรประจำรัชกาล ให้สถาบันราชภัฏได้อัญเชิญมาเป็นตราสัญลักษณ์ ตามหนังสือสำนักราชเลขาธิการ ลงวันที่ 6 มีนาคม พ.ศ. 2538 ต่อมาเมื่อสถาบันราชภัฏได้ยกฐานะเป็นมหาวิทยาลัยก็ยังคงตรานี้เป็นสัญลักษณ์สืบมา โดยตราสัญลักษณ์ของมหาวิทยาลัยราชภัฏนครศรีธรรมราชมีลักษณะเป็นตราห้าสี ด้านบนของตรามีอักษรข้อความว่า “มหาวิทยาลัยราชภัฏนครศรีธรรมราช” ด้านล่างของตรามีอักษรข้อความว่า “Nakhon Si Thammarat Rajabhat University” ซึ่งความหมายของสีทั้งห้ามีดังนี้
“สีเหลือง” หมายถึง พระพุทธศาสนา คือ ความเลื่อมใสศรัทธา และพร้อมจะปฏิบัติตามหลักธรรม
“สีแดง” หมายถึง ความกล้าหาญ คือ กล้าคิด กล้านำ และกล้าทำ
ต้นไม้ประจำมหาวิทยาลัย คือ “ต้นนาคบุตร” (Iron Wood) เป็นพรรณไม้ยืนต้น ผิวลำต้นสีน้ำตาลเข้มหรือดำ ลำต้นเป็นพูเป็นเหลี่ยม ลำต้นมีความสูงประมาณ 15-25 เมตร ใบเป็นใบเดี่ยว ลักษณะรูปไข่เรียวยาวแคบ ขอบใบเรียบ มีสีเขียวท้องใบมีสีเทาคล้ายใบมะปราง ขนาดใบกว้างประมาณ 2-3 เซนติเมตร ยาวประมาณ 6-10 เซนติเมตร ดอกเป็นดอกเดี่ยว ออกเป็นกระจุกมีประมาณ 2-3 ดอก ขนาดดอกเท่ากับดอกสารภี มีกลีบดอก 5 กลีบ กลีบนอกจะแข็ง และหนา ดอกมีสีขาวกลิ่นหอม กลางดอกมีเกสรเป็นฝอย สีเหลือง ลักษณะผลเป็นรูปไข่ และแข็งมีขนาดเล็ก
ปางแสดงยมกปาฎิหารย์
ปางโปรดพกาพรหรม
ปางทรงทรมานพญาวานร
ปางโปรดองคุลีมาโจร
รายชื่ออัลบั้มเพลงลักกีสตาร์
บทความนี้เป็นบทความที่รวมรายชื่อ อัลบั้ม ที่มีอยู่ในซีรีส์ "ลัคกี้ ☆ สตาร์"
ลัคกี้ ☆ สตาร์ โวคอล มินิ อัลบั้ม.
ลัคกี้ ☆ สตาร์ โวคอล มินิ อัลบั้ม  คือ วิดีโอเกม ซาวนด์แทร็ค สำหรับ วิดีโอเกม "ลัคกี้ สตาร์ โมเอะ ดริล" ที่มาจากมังงะเรื่อง "ลัคกี้ ☆ สตาร์" วางจำหน่ายครั้งแรกในวันที่ 22 ธันวาคม 2005 ใน ญี่ปุ่น
ฮะมัตเตะ สะบอตเตะ โอ้ มาย ก็อด!
ฮะมัตเตะ สะบอตเตะ โอ้ มาย ก็อด!  เป็นซิงเกิลที่ร้องโดย ฮิราโนะ อายะ, คาโต้ เอมิริ, ฟุคุฮาระ คาโอริ และ เอนโด อายะ วางจำหน่ายในวันที่ 3 มีนาคม 2008 โดย แลนติส โดยเพลง ฮามัตเตะ สะบอตเตะ โอ้ มาย ก็อด! เป็นเพลงเปิดของเกม "ลัคกี้ ☆ สตาร์: เรียวโอ กาคุเอ็น โอโตไซ" และเพลง นันเตดตัดเตะ เด็นเซ็ตสึ ก็เป็นเพลงปิดของเกมนี้ด้วยเช่นกัน
นา.ริ.อะ.งา.ริ☆.
นา.ริ.อะ.งา.ริ☆  เป็นซิงเกิลที่ร้องโดย ฮิราโนะ อายะ, คาโต้ เอมิริ, ฟุคุฮาระ คาโอริ และ เอนโด อายะ วางจำหน่ายในวันที่ 27 มกราคม 2010 โดย แลนติส โดยเพลง นา.ริ.อะ.งา.ริ☆ เป็นเพลงเปิดของเกม "ลัคกี้ ☆ สตาร์: เน็ต ไอดอล เมอิสเตอร์" และเพลง นันเดะ ดัตทัตเคะ ไอดอล? ก็เป็นเพลงปิดของเกมนี้ด้วยเช่นกัน
มตเทเคะ! เซเลอร์ ฟุคุ.
มตเทเคะ! เซเลอร์ ฟุคุ  เป็นซิงเกิล ที่ร้องโดย ฮิราโนะ อายะ, คาโต้ เอมิริ, ฟุคุฮาร่า คาโอริ และ เอนโด อายะ ที่ถูกใช้เป็นเพลงเปิดสำหรับอะนิเมะเรื่อง "ลักกี้ ☆ สตาร์" ซึ่งได้วางจำหน่ายไปในวันที่ 23 พฤษภาคม พ.ศ. 2550 โดย แลนติส หลังจากที่ซิงเกิลนี้ได้ออกวางจำหน่าย ก็ได้เปิดตัวในโอริกอนชาร์ตเป็นอันดับที่ 2 และในวิดีโอเพลงเปิดของอะนิเมะยังได้ใช้เพลงนี้ประกอบไปกับการเต้นของตัวละครอีกด้วย ซึ่งท่าเต้นของตัวละครในวิดีโอเพลงเปิดนี้เองก็เป็นที่นิยมอย่างแพร่หลายและรู้จักกันไปทั่วในวงการอินเทอร์เน็ต ซึ่งแนวคิดการใช้ท่าเต้นประกอบในวิดีโอนี้มาจากการล้อเลียนวิดีโอเพลงปิดชื่อดังอย่าง "ฮาเระ ฮาเระ ยูไค" ซึ่งแอนิเมชั่นทั้งสองเรื่องนี้เป็นผลงานการผลิตของ เกียวโตแอนิเมชัน
ลัคกี้ ☆ สตาร์ เอนดิ้ง ธีม คอลเล็คชั่น.
ลัคกี้ สตาร์ เอนดิ้ง ธีม คอลเล็คชั่น: อารุ ฮิ โนะ คะระโอเคะ โบคคุสุ  เป็นอัลบั้มรวมเพลงปิดของ "ลัคกี้ ☆ สตาร์" ฉบับอะนิเมะตั้งแต่ตอนแรกจนถึงตอนที่ 12 โดย ฮิราโนะ อายะ, คาโต้ เอมิริ, ฟุคุฮาร่า คาโอริ และ เอนโด อายะ อัลบั้มนี้วางจำหน่ายครั้งแรกในวันที่ 11 กรกฎาคม 2007 โดย แลนติส โดย 12 เพลงแรกนั้นจะเป็นแบบ TV-size มีปรากฏอยู่ในตอนจบของแต่ละตอน แต่ตั้งแต่เพลงที่ 13 จะเป็นแบบฉบับเต็ม
ไอไม เน็ต ดาร์ลิง.
เรดิโอ ลัคกี้ ☆ แชนแนล โอเพนนิ่ง ธีม : ไอไม เน็ต ดาร์ลิง  เป็นซิงเกิลแบบ Maxiที่ร้องโดย คนโนะ ฮิโรมิ และ มิโนรุ ชิราอิชิ ใน "ลัคกี้ ☆ แชนแนล" ซึ่งเป็นช่วงหนึ่งที่ปรากฏในช่วงท้ายของ "ลัคกี้ ☆ สตาร์" ทุกตอน ซิงเกิลแผ่นนี้วางจำหน่ายครั้งแรกในวันที่ 25 กรกฎาคม 2550 โดย แลนติส
มตเทเคะ! เซเลอร์ ฟุคุ รี-มิกซ์ 001.
มตเทเคะ! เซเลอร์ ฟุคุ รี-มิกซ์ 001-7 เบิร์นนิ่ง รีมิกเซอร์ส-  เป็นอัลบั้มรีมิกซ์ ของ "มตเทเคะ! เซเลอร์ ฟุคุ " เพลงเปิดของ "ลัคกี้ สตาร์" ฉบับอะนิเมะ ซิงเกิลรีมิกซ์นี้วางจำหน่ายครั้งแรกในวันที่ 8 สิงหาคม 2007 โดย แลนติส
ซิงเกิลนี้ได้ถูกจัดอยู่ในอันดับ 3 ของการจัดอันดับยอดจำหน่ายซิงเกิลฉบับนี้ ในวันที่ 12 สิงหาคม 2007 โดยมียอดจำหน่ายมากกว่า 30,000 ชุด
โคซุตเตะ! โอ้ มาย ฮันนี่.
โคซุตเตะ! โอ้ มาย ฮันนี่  เป็นซิงเกิลแบบ Maxi ของเรื่อง "ลัคกี้ ☆ สตาร์" วางจำหน่ายในวันที่ 29 สิงหาคม 2007 โดย แลนติส ซึ่งซิงเกิลชุดนี้เป็นผลงานคู่ของ ฮิราโนะ อายะ ผู้ให้เสียง อิซึมิ โคนาตะ และ ซาซากิ โนโซมิ ที่ได้ให้เสียงเป็น แพทริเซีย มาร์ติน และภาพประกอบทั้งหมดของซิงเกิลชุดนี้ตามปก จะเป็นภาพที่มาจากในอะนิเมะตอนที่ 16 ทั้งสิ้น
มิโซจิ มิซากิ.
มิโซจิ มิซากิ  เป็นซิงเกิลแบบMaxi โดย คนโนะ ฮิโรมิ ผู้ให้เสียง อากิระ โคงามิ ในเรื่อง "ลัคกี้ สตาร์" ซิงเกิลชุดนี้วางจำหน่ายครั้งแรกในวันที่ 29 สิงหาคม 2007 โดย แลนติส และเพลงนี้ยังเป็นเพลงปิดในอะนิเมะเรื่อง "ลัคกี้ สตาร์" ในตอนที่ 16
ชิราอิชิ มิโนรุ โนะ โอโตโกะ โนะ ลัลละไบ.
ชิราอิชิ มิโนรุ โนะ โอโตโกะ โนะ ลัลละไบ  เป็นซิงเกิลเพลงปิดของอะนิเมะเรื่อง "ลัคกี้ ☆ สตาร์" ตั้งแต่ตอนที่ 13 จนถึงตอนที่ 24 โดยคุณ ชิราอิชิ มิโนรุผู้ให้เสียงเป็น "ชิราอิชิ มิโนรุ" ในเรื่องนั่นเอง ซิงเกิลชุดนี้วางจำหน่ายครั้งแรกในวันที่ 10 ตุลาคม 2007 โดย แลนติส
ลัคกี้ สตาร์ รี-มิกซ์002 ~ลัคกี้ สตาร์ โนคิวามิ อา ชิเทะยาน โย~.
ลัคกี้ สตาร์ รี-มิกซ์002 ~ลัคกี้ สตาร์ โนคิวามิ อา ชิเทะยาน โย~  เป็นซิงเกิลแบบ Maxi และเป็นอัลบั้มรีมิกซ์ ของ "มตเทเคะ! เซเลอร์ ฟุคุ " เพลงเปิดของ "ลัคกี้ สตาร์" ฉบับอะนิเมะ และเพลงอื่นๆ โดย JAM Project และรีมิกซ์เซอร์อีกมากมาย ซิงเกิลชุดนี้วางจำหน่ายครั้งแรกในวันที่ 26 ธันวาคม 2007 โดย แลนติส
ซึ่งประกอบไปด้วยเพลง
ลัคกี้ สตาร์ โอวีเอ เมน ธีม ซิงเกิล - ไอ โวะ โทริโมโดเสะ!!
ลัคกี้ สตาร์ โอวีเอ เมน ธีม ซิงเกิล - ไอ โวะ โทริโมโดเสะ!!  เป็นซิงเกิลแบบ Maxi และเป็นเพลงประกอบของ "ลัคกี้ สตาร์" ฉบับโอวีเอ โดยเป็นการนำเพลงเปิด และเพลงปิดของเรื่อง ฤทธิ์หมัดดาวเหนือ มาร้องใหม่โดย "อุโจวเทน"  (คนโนะ ฮิโรมิ และ ชิราอิชิ มิโนรุ) โดยซิงเกิลชุดนี้วางจำหน่ายครั้งแรกในวันที่ 8 ตุลาคม 2008 โดย แลนติส
ลัคกี้ สตาร์ มิวสิก แฟร์.
ลัคกี้ สตาร์ มิวสิก แฟร์  เป็นอัลบั้มพิเศษของ ลัคกี้ ☆ สตาร์ วางจำหน่ายเมื่อวันที่ 22 ตุลาคม 2008 โดย แลนติส โดยประกอบด้วยเพลง รีมิกซ์และเพลงต้นฉบับจากในอะนิเมะ
BGM &amp; เรดิโอ บันกุมิ "ลัคกี้ ☆ แชนแนล".
ชุดที่ 1.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 1 ได้วางจำหน่ายครั้งแรกพร้อมกับดีวีดีแผ่นแรกในวันที่ 22 มิถุนายน 2007 ซึ่งเป็นอัลบั้มรวมเพลงประกอบในอะนิเมะซึ่งใน 5 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 2.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 2 วางจำหน่ายพร้อมกับดีวีดีชุดที่ 2 ในวันที่ 27 กรกฎาคม 2007 ซึ่งเป็นอัลบั้มรวมเพลงประกอบในอะนิเมะซึ่งใน 6 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 3.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 3 วางจำหน่ายพร้อมกับดีวีดีชุดที่ 3 ในวันที่ 24 สิงหาคม 2007 ซึ่งเป็นอัลบั้มรวมเพลงประกอบในอะนิเมะซึ่งใน 7 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 4.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 4 วางจำหน่ายพร้อมกับดีวีดีชุดที่ 4 ในวันที่ 28 กันยายน 2007 ซึ่งเป็นอัลบั้มรวมเพลงประกอบในอะนิเมะซึ่งใน 8 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 5.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 5 วางจำหน่ายพร้อมกับดีวีดีชุดที่ 5 ในวันที่ 26 ตุลาคม 2007 ซึ่งเป็นอัลบั้มรวมเพลงประกอบในอะนิเมะซึ่งใน 8 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 6.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 6 วางจำหน่ายพร้อมกับดีวีดีชุดที่ 6 ในวันที่ 22 พฤศจิกายน 2007 ซึ่งเป็นอัลบั้มรวมเพลงประกอบในอะนิเมะซึ่งใน 6 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 7.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 7 ได้วางจำหน่ายพร้อมกับดีวีดีชุดที่ 7 ในวันที่ 24 ธันวาคม 2007 ซึ่งเป็นอัลบั้มรวมเพลงประกอบในอะนิเมะซึ่งใน 6 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 8.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 8 ได้วางจำหน่ายพร้อมกับดีวีดีชุดที่ 8 ในวันที่ 25 มกราคม 2008 ซึ่งเป็นอัลบั้มรวมเพลงประกอบในอะนิเมะซึ่งใน 7 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 9.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 9 ได้วางจำหน่ายพร้อมกับดีวีดีชุดที่ 9 ในวันที่ 22 กุมภาพันธ์ 2008 ซึ่งเป็นอัลบั้มรวมเพลงประกอบในอะนิเมะซึ่งใน 8 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 10.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 10 ได้วางจำหน่ายพร้อมกับดีวีดีชุดที่ 10 ในวันที่ 19 มีนาคม 2008 ซึ่งเป็นอัลบั้มรวมเพลงประกอบในอะนิเมะซึ่งใน 8 แทร็คแรกจะเป็นเพลงประกอบในอะนิเมะ ส่วน 7 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 11.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 11 ได้วางจำหน่ายพร้อมกับดีวีดีชุดที่ 11 ในวันที่ 25 เมษายน 2008 ซึ่งเป็นอัลบั้มรวมเพลงประกอบในอะนิเมะซึ่งใน 6 แทร็คแรกจะเป็นเพลงประกอบในอะนิเมะ ส่วน 6 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง
ชุดที่ 12.
ลัคกี้ สตาร์ BGM &amp; เรดิโอ บันกุมิ "ลัคกี้ ☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 12 ได้วางจำหน่ายพร้อมกับดีวีดีชุดที่ 12 ในวันที่ 23 พฤษภาคม 2008 ซึ่งเป็นอัลบั้มรวมเพลงประกอบในอะนิเมะซึ่งใน 11 แทร็คแรกจะเป็นเพลงประกอบในอะนิเมะ ส่วน 7 แทร็คหลังจะเป็นดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง